10-12 दिन बाद केस कम होने लगेंगे; 24 घंटे में 7830 नए कोरोना केस मिले, महाराष्ट्र में 9 मौतें
India Coronavirus Outbreak Latest Updates/Corona COVID 19 Cases In Maharashtra Karnataka, Gujarat and Latest Today News On Dainik Bhaskar  देश में बीते 24 घंटे में कोरोना के 7,830 नए केस सामने आए हैं। इस दौरान 14 लोगों की जान भी गई। 7 महीने बाद नए केस साढ़े 7 हजार से ज्यादा आए हैं।
भारत में कोरोना अब अंतिम दौर में है। अगले 10 से 12 दिनों तक अभी और केस बढ़ेंगे फिर उसके बाद कम होने लगेंगे। वर्तमान में भले ही मामले बढ़ रहे हैं लेकिन अस्पताल में एडमिट मरीजों की संख्या कम है, आगे भी ऐसा ही होने की उम्मीद है।
न्यूज एजेंसी पीटीआई के आधिकारिक सूत्रों से बुधवार को यह जानकारी मिली है। जानकारी के मुताबिक, अभी कोविड मामलों में जो वृद्धि हो रही है वह XBB.1.16 के कारण हो रही है, जो ओमिक्रॉन का सब वेरिएंट है। इस साल फरवरी में XBB.1.16 के केस 21.6 पर्सेंट थे जो अब मार्च में बढ़कर 35.8 पर्सेंट हो गए हैं।
वहीं, हेल्थ डिपार्टमेंट के आंकड़ों के मुताबिक देश में 24 घंटे में कोरोना के 7,830 नए केस सामने आए हैं। इस दौरान 14 लोगों की जान भी गई। 7 महीने बाद नए केस साढ़े 7 हजार से ज्यादा आए हैं। 31 अगस्त को 7,946 केस मिले थे। इसके साथ ही देश में एक्टिव केस 40, 215 हो गए हैं। इससे पहले 23 सितंबर को देश में 41,818 लोगों का इलाज चल रहा था। एक ही दिन में कोरोना के नए मामलों में 2,154 की बढ़ोतरी हुई है। मंगलवार को देश में 5,676 मामले सामने आए थे।
लखनऊ में स्कूल, दफ्तर, रेलवे स्टेशन पर मास्क को अनिवार्य किया गया
उत्तर प्रदेश में भी कोरोना के केसेस तेजी से बढ़ रहे हैं। लखनऊ में 7 महीने बाद बुधवार को एक दिन में 97 पॉजिटिव केस मिले हैं। इसके बाद प्रशासन ने नई कोरोना गाइडलाइन जारी कर दी। इसमें स्कूल, दफ्तर, अस्पताल, रेलवे स्टेशन, एयरपोर्ट और पब्लिक प्लेस पर मास्क को अनिवार्य कर दिया गया है। पढ़ें पूरी खबर...
यूपी में बुधवार को 24 घंटे में 446 नए मरीज सामने आए
यूपी में बुधवार को 24 घंटे में 446 नए मरीज सामने आए। वहीं, 149 मरीज ठीक हुए हैं। इसके साथ ही एक्टिव केस की संख्या 1791 पहुंच गई। पॉजिटिविटी रेट 1.63% है। सबसे ज्यादा मरीज राजधानी लखनऊ में हैं। सितंबर-2022 के बाद राजधानी में 97 केस सामने आए हैं।
प्रदेश में बढ़ते कोरोना के चलते सीएम योगी ने लोक भवन में सीनियर अधिकारियों के साथ मीटिंग की। उन्होंने मंगलवार को कोरोना को लेकर हुई मॉक ड्रिल की समीक्षा की। अफसरों को किसी भी हालात से निपटने के लिए तैयारी रखने के निर्देश दिए गए हैं।
टॉप-5 राज्यों में 61% से ज्यादा नए केस, केरल सबसे आगे
देश में मंगलवार को 7,830 नए कोरोना मरीज मिले। इनमें से 4,800 केस सिर्फ 5 राज्यों में मिले थे। ये कुल आंकड़ों का 61.3% है।
केरल: यहां 1886 नए केस मिले, 1,120 लोग ठीक हुए, जबकि 4 लोगों की मौत हो गई। फिलहाल यहां 14,506 एक्टिव केस हैं। यहां बुजुर्गों, गर्भवती महिलाओं और गंभीर बीमारियों से पीड़ित लोगों के लिए मास्क लगाना अनिवार्य कर दिया गया है।
दिल्ली: यहां बुधवार को 1149 नए केस आए और एक व्यक्ति की कोरोना से मौत हो गई। यहां पॉजिटिविटी रेट 23.8% हो गया है। मंगलवार को 980 नए मामले सामने आए और 2 लोगों की मौत हुई, जबकि 440 लोग इस बीमारी से ठीक हुए। एक्टिव केस 2,876 हो गए हैं। दिल्ली के स्वास्थ्य मंत्री सौरभ भारद्वाज ने कहा कि इसका कोई संकेत नहीं है कि ओमिक्रॉन वैरिएंट XBB.1.16 बच्चों में गंभीर संक्रमण का कारण बन रहा है।
महाराष्ट्र: बुधवार को यहां 1115 नए के आए वहीं 9 लोगों की मौत हो गई। मंगलवार को यहां 919 नए केस मिले, 208 लोग ठीक हुए और 1 व्यक्ति की मौत हुई। सोमवार को यहां 328 नए केस मिले थे। यहां पॉजिटिविटी रेट 7.16% है और 4875 एक्टिव केस हैं।
हरियाणा: यहां मंगलवार को 595 नए केस सामने आए और 373 लोग ठीक हुए, जबकि 1 व्यक्ति की मौत हो गई। फिलहाल राज्य में 2149 एक्टिव केस हैं। यहां पॉजिटिविटी रेट 7.95% हो गया है। यहां भी मास्क अनिवार्य कर दिया गया है। पूरी खबर यहां पढ़ें...
हिमाचल प्रदेश: यहां बीते दिन 420 नए केस मिले और 317 लोग ठीक हुए। फिलहाल राज्य में 1863 एक्टिव केस हैं। यहां पॉजिटिविटी रेट 6.88% है।
बाकी राज्यों का हाल भी जान लीजिए...
UP में 24 घंटे में 446 नए संक्रमित, 13 दिन में 508% बढ़े केस
उत्तर प्रदेश में लगातार कोरोना मरीजों की संख्या में इजाफा हो रहा है। 24 घंटे में 446 नए संक्रमित मरीज सामने आए हैं। इसी के साथ एक्टिव केस की संख्या 1791 तक पहुंच गई हैं। सबसे ज्यादा लखनऊ में 97 नए मरीज मिले हैं। इसके बाद गौतमबुद्ध नगर और गाजियाबाद में सर्वाधिक संक्रमित हैं। पूरी खबर यहां पढ़ें...
बिहार में 24 घंटे में 52 पॉजिटिव केस, इनमें 29 पटना के हैं; एक्टिव मरीज 200 के पार
बिहार के 24 जिलों में कोरोना फैल चुका है। पहली बार कोरोना का आंकड़ा 50 के पार कर चुका है। मंगलवार को बिहार में कोरोना के 52 नए संक्रमित मिले है। इसमें 29 मरीज पटना के हैं। एक्टिव मरीजों का आंकड़ा भी 200 के पार पहुंच चुका है। पूरी खबर यहां पढ़ें...
छत्तीसगढ़ में कोरोना के 264 नए मरीज मिले:प्रदेश में 727 एक्टिव केस
छत्तीसगढ़ में बीते 24 घंटे के भीतर इस साल संक्रमण का सबसे बड़ा आंकड़ा सामने आया है। प्रदेश भर में 264 मरीज मिले हैं और एक्टिव मरीजों की संख्या बढ़कर 727 हो गई है और औसत पॉजिटिविटी दर 6.35 प्रतिशत पहुंच गई है। पूरी खबर यहां पढ़ें...
पंजाब में कोरोना से 2 लोगों की मौत, 187 नए पॉजिटिव केस मिले
पंजाब में कोरोना के चलते लुधियाना और होशियारपुर के रहने वाले दो लोगों की मोत हो गई। वहीं पिछले 24 घंटे में 187 नए पॉजिटिव मरीज मिले हैं। इन्हीं मामलों के साथ राज्य में एक्टिव मामलों का आंकड़ा भी उछाल के साथ 786 पर जा पहुंचा है। पूरी खबर यहां पढ़ें...
झारखंड में 24 घंटे में 29 नये कोरोना संक्रमित, दूसरे राज्यों से आने वालों का होगा टेस्ट
झारखंड में कोरोना संक्रमितों की संख्या बढ़कर 99 तक पहुंच गई है। झारखंड में बढ़ते संक्रमण के मामले को लेकर स्वास्थ्य विभाग ने भी अलर्ट जारी किया है और सतर्क रहने की अपील की है। देशभर के कई राज्यों में एक बार फिर संक्रमण के मामले बढ़ रहे हैं। पूरी खबर यहां पढ़ें...